
ΠΡΟΕΔΡΙΚΑ ΔΙΑΤΑΓΜΑΤΑ 

383. Τροποποίηση ορισμένων διατάξεων ίου Κατα¬ 


στατικού του Ταμείου Προνοίας Δικηγόρων Θεσ¬ 
σαλονίκης. 1 

384. Τροποποίηση και συμπλήρωση διατάξεων του Κα¬ 

ταστατικού και του Κανονισμού Ανεργίας του Τα¬ 
μείου Συντάξεων Προσωπικού Εφημερίδων Αθη¬ 
νών και Θεσσαλονίκης. 2 

385. Καθορισμός του ποσοστού των συνδρομών των 

Επιμελητηρίων προς την Κεντρική Ένωση Επιμε¬ 
λητηρίων. 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 383 
Τροποποίηση ορισμένων διατάξεων του Καταστατικού 
του Ταμείου Προνοίας Δικηγόρων Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2042/1992 (Α’ 75). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26, παρ. 1 και 27 παρ. 1 στοιχ. στ του Ν. 
1558/1985 (Α' 137). 

3. Τις διατάξεις του άρθρου 15 του Π.Δ/τος 213/1992 
(Α' 102). 

4. Τις διατάξεις του άρθρου 29Α του Ν. 1558/1985 (Α’ 
137), όπως προσετέθη με το άρθρο 27 του Ν. 2081 /1992 
(Α' 154) και «Το γεγονός ότι το παρόν διάταγμα δεν επιβα¬ 
ρύνει τον Κρατικό Προϋπολογισμό αλλά προκαλεί δαπάνη 
εις βάρος του προϋπολογισμού του Ταμείου Προνοίας Δι¬ 
κηγόρων θεσ/νίκης, ύψους 3.892.000 δρχ. περίπου για 
το οικονομικό έτος 1991,13.860.000 δρχ. για το 1992 και 
123.160.000 δρχ. για το 1993 και το ίδιο ποσό περίπου 
για καθένα από τα επόμενα οικονομικά έτη, για την οποία 
έχει εγγράφει πίστωση στον προϋπολογισμό του Νομικού 
Προσώπου Ταμείου Προνοίας Δικηγόρων θεσ/νίκης, με 
τον ΚΑΕ 0631 Α». 

5. Τις διατάξεις του άρθρου 30 του Ν. 1027/1980 (Α' 
49), όπως αντικαταστάθηκε και συμπληρώθηκε αντιστοί- 
χως με τα άρθρα 7 του Ν. 1275/1982 και 43 του Ν. 1469/ 
1984 (Α’ 111). 


6. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 17η/11.11.92 συνεδρίασή του 
της ΚΖ περιόδου. 

7. Τις από 21.11.1990 και 15.5.1992 αποφάσεις των 
αρμοδίων οργάνων του Ταμείου Προνοίας Δικηγόρων 
θεσ/νίκης. 

8. Την 459/1993 γνωμοδότηση του Συμβουλίου της 
Επικρατείας, μετά από πρόταση του Υπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο 1 

Η παρ. 10 του άρθρου 4 του Καταστατικού του Ταμείου 
Προνοίας Δικηγόρων θεσ/νίκης (Π.Δ. της 21-27 Φε¬ 
βρουάριου 1931), όπως ισχύει μετά την τροποποίησή της 
με το Π.Δ/γμα 97/1989 (Α' 43), τροποποιείται ως εξής: 

«10. Τα ειδικά τέλη είναι τα εξής: 

Α. ΔΙΚΑΙΟΔΟΣΙΕΣ ΠΟΛΙΤΙΚΩΝ ΔΙΚΑΣΤΗΡΙΩΝ 

α. Διαδικασίες στο Ειρηνοδικείο (πολιτικές) γενικά. 

1. Στο πρωτότυπο κάθε αγωγής, αίτησης, κλήσης, ανα¬ 
κοίνωσης με προσεπίκληση, παρέμβασης, ανακοπής, που 
απευθύνεται στο Ειρηνοδικείο ή στον Ειρηνοδίκη, σε κάθε 
παράσταση δικηγόρου, με οποιαδήποτε ιδιότητα, για συ¬ 
ζήτηση υπόθεσης ή για αναβολή οποιοσδήποτε διαδικα¬ 
σίας χωρίς να εξαιρούνται οι εργατικές διαφορές και οι μι- 
κροδιαφορές ή για τη δόση όρκου στο Ειρηνοδικείο ή στον 
Ειρηνοδίκη, σε κάθε παράσταση ή αίτηση ή ένσταση που 
δεν μνημονεύεται ειδικά παραπάνω και απευθύνεται στο 
Ειρηνοδικείο ή στον Ειρηνοδίκη ή στο γραμματέα του Ει¬ 
ρηνοδικείου και σε κάθε υπόθεση που εγγράφεται για 
πρώτη φορά στο πινάκιο του Ειρηνοδικείου καταβάλλεται 
ειδικό τέλος δρχ. 220. 

2. Στην περίπτωση επανεγγραφής στο πινάκιο κάθε 
αγωγής, κλήσης, μετά από αναβολή που έγινε με οποιοδή- 
ποτε τρόπο καταβάλλεται ειδικό τέλος δρχ. 220. 

3. Στο πρωτότυπο έφεσης, που ασκείται και κατατίθεται 
κατά Ειρηνοδικειακών αποφάσεων, καταβάλλεται τέλος 
δρχ. 400. 

4. Για την έκδοση απογράφου εκτελεστού, Ειρηνοδι¬ 
κείου οποιοσδήποτε διαδικασίας και για την επίδοση δια¬ 
ταγής πληρωμής, καθώς και κάθε άλλη διαδικασία, που 
δεν κατονομάζεται ειδικά εδώ, καταβάλλεται τέλος δρχ. 
220 . 

5. Στο πρωτότυπο αίτησης αναίρεσης ή αναψηλάφη- 
σης, κατά των αποφάσεων του Ειρηνοδικείου ή του Ειρη- 
νοδίκου επικολλάται ειδικό ένσημο δρχ. 600. 

β. Διαδικασίες στο Πρωτοδικείο (πολιτικές) γενικά. 

1) Στο πρωτότυπο κάθε αγωγής αίτησης, κλήσης, ανα¬ 
κοίνωσης, παρέμβασης, ανακοπής κάθε μορφής που 

απευθύνεται στο πολυμελές ή μονομελές Πρωτοδικείο, 
οποιοσδήποτε διαδικασίας και εισηγητού, ως και εισηγη- 
τού πτώχευσης, για παράσταση προς συζήτηση υπόθεσης 
ή για αναβολή της, οποιοσδήποτε διαδικασίας, αρμοδιότη¬ 
τας των πιο πάνω δικαστηρίων ή κατά τη δόση όρκου, τη 
διενέργεια αυτοψίας ή πραγματογνωμοσύνης, στο μονο¬ 
μελές ή πολυμελές Πρωτοδικείο και σε κάθε άλλη παρά¬ 
σταση ή αίτηση ή ένσταση που δεν μνημονεύεται ειδικά 
παραπάνω και απευθύνεται στο μονομελές Πρωτοδικείο, 
ή τον εισηγητή ή το γραμματέα αυτών των δικαστηρίων, 
καθώς και σε κάθε υπόθεση, που για πρώτη φορά εγγρά- 
φεται στο πινάκιο, δρχ. 400. 

2) Στην περίπτωση της επανεγγραφής στο πινάκιο κάθε 
αγωγής, κλήσης, ύστερα από αναβολή τους με οποιοδή- 
ποτε τρόπο κι αν έγινε, δρχ.400. 

3) Στο πρωτότυπο της έκθεσης που κατατίθεται, κατ 
αποφάσεως του πολυμερούς ή μονομελούς Πρωτοδι¬ 
κείου, δρχ. 800. 

4) Στο πρωτότυπο αίτησης, αναίρεσης ή αναψηλάφη- 
σης, που κατατίθεται, κατ’ αποφάσεως του μονομελούς ή 
πολυμελούς Πρωτοδικείου, δρχ. 1.000. 

5) Στο πρωτότυπο αίτησης στον Εισηγητή, για τη διεξα¬ 
γωγή αποδείξεων και σε κάθε παράσταση στον Εισηγητή, 
για την διεξαγωγή μαρτυρικών αποδείξεων ή την αναβολή 
τους, στις αποφάσεις του μονομελούς ή πολυμελούς 
Πρωτοδικείου, οποιοσδήποτε διαδικασίας, αυτοψίας και 
πραγματογνωμοσύνης, δρχ. 400. 

6) Για την έκδοση απογράφου εκτελεστού αποφάσεων 
του μονομελούς ή πολυμελούς Πρωτοδικείου, οποιοσδή¬ 
ποτε διαδικασίας και για την έκδοση διαταγής πληρωμής, 
καθώς και για κάθε άλλη διαδικασία, που δεν κατονομάζε¬ 
ται ειδικά στο παρόν, δρχ. 400. 

γ. Διαδικασίες στο Εφετείο (πολιτικές). 

1) Στην περίπτωση της εγγραφής κάθε έφεσης, κλή¬ 
σης, αίτησης, προσφυγής, προσεπίκλησης, παρέμβασης, 
στο πινάκιο του τριμελούς ή πενταμελούς Εφετείου, δρχ. 
800. 

2) Στην επανεγγραφή κάθε έφεσης ή κλήσης, αίτησης 
προσφυγής, προσεπίκλησης, παρέμβασης, στο πινάκιο 
του πιο πάνω Εφετείου, ύστερα από αναβολή, που πραγ¬ 
ματοποιήθηκε με οποιοδήποτε τρόπο, δρχ. 800. 

3) Σε αιτήσεις που απευθύνονται στους γραμματείς του 
πολιτικού Εφετείου (τριμελούς ή πενταμελούς), για 
οποιαδήποτε αιτία, δρχ. 800. 

4) Σε κάθε παράσταση στο τριμελές ή πενταμελές Εφε¬ 
τείο ή τον πρόεδρο αυτών, για συζήτηση ή αναβολή προ¬ 
σφυγής, έφεσης ή κλήσης και σε κάθε υπόθεση γενικά, 
για τη δόση όρκου, διενέργεια πραγματογνωμοσύνης ή 
εξέταση μαρτύρων, δρχ. 800. 

5) Για την κατάθεση αίτησης, προσεπίκλησης, παρέμ¬ 
βασης στο πρωτότυπο των σχετικών δικογράφων, επικολ- 
λάται ένσημο, δρχ. 800. 

6) Σε κάθε εγγραφή των πιο πάνω υποθέσεων στο πινά¬ 
κιο του Εφετείου (τριμελές ή πενταμελές), δρχ. 800. 

7) Στην περίπτωση της επανεγγραφής των πιο πάνω 
υποθέσεων στο πινάκιο, ύστερα από αναβολή τους, που 
πραγματοποιήθηκε με οποιονδήποτε τρόπο, δρχ. 800. 

8) Για την έκδοση απογράφου εκτελεστού αποφάσεων 
Εφετείου γενικά (τριμελές ή πενταμελές, προεδρικής) 
κάθε διαδικασίας, δρχ. 800. 

9) Στο πρωτότυπο αναιρέσεων ή αναψηλαφήσεων, κατά 
των αποφάσεων του Εφετείου γενικά (τριμελές - πεντα¬ 
μελές, προεδρικής), κάθε διαδικασίας δρχ. 1.000. 

δ. Διαδικασίες στο Σ.τ.Ε. και στον 'Αρειο Πάγο. 

Για κάθε παράσταση ενώπιον Προέδρου, Γραμματέως 
οποιουδήποτε τμήματος του Σ.τ.Ε. ή του Αρείου Πάγου, 
δρχ. 3.000. 


Β. ΠΟΙΝΙΚΕΣ ΔΙΑΔΙΚΑΣΙΕΣ 

1) Στο πρωτότυπο μήνυσης ή έγκλησης και κάθε άλλης 
αίτησης, που απευθύνεται σε οποιαδήποτε δικαστική ποι¬ 
νική αρχή, δρχ. 400. 

Στο υπόμνημα οποιουδήποτε διαδίκου, που υποβάλλε¬ 
ται στο στάδιο της προανάκρισης και σε κάθε παράσταση 
του κατηγορουμένου ενώπιον του αρμοδίου οργάνου που 
ενεργεί την προανάκριση, δρχ. 400. 

2) Στο υπόμνημα οποιουδήποτε διαδίκου, που υποβάλ¬ 
λεται στο στάδιο της κύριας ανάκρισης και σε κάθε παρά¬ 
σταση, για απολογία κατηγορουμένου, στον ανακριτή κύ¬ 
ριας ανάκρισης, στο υπόμνημα που απευθύνεται στο Συμ¬ 
βούλιο Πλημμελειοδικών και σε κάθε παράσταση ενώπιον 
του Συμβουλίου Πλημμελειοδικών, δρχ. 600. 

3) Στο υπόμνημα που απευθύνεται στο συμβούλιο των 
Εφετών και σε κάθε περίπτωση στο συμβούλιο των Εφε- 
τών, δρχ. 800. 

4) Σε κάθε παράσταση για την υπεράσπιση του κατηγο¬ 
ρουμένου ή της πολιτικής αγωγής, στο ακροατήριο του 
Πταισματοδικείου και σε κάθε παράσταση άσκησης ενδί¬ 
κων μέσων κατά των αποφάσεων του Πταισματοδικείου, 
δρχ. 250. 

5) Σε κάθε παράσταση για την υπεράσπιση του κατηγο¬ 
ρουμένου ή της πολιτικής αγωγής στο ακροατήριο του μο¬ 
νομελούς Πλημμελειοδικείου, του τριμελούς Πλημμελειο¬ 
δικείου, του δικαστηρίου ανηλίκων και του αγορανομικού 
δικαστηρίου και σε κάθε παράσταση άσκησης ενδίκων μέ¬ 
σων κατά των αποφάσεων των ανωτέρω δικαστηρίων, δρχ. 
600. 

6) Σε κάθε παράσταση για την υπεράσπιση του κατηγο¬ 
ρουμένου ή της πολιτικής αγωγής στο ακροατήριο του 
Στρατοδικείου και Εφετείου τριμελούς ή πενταμελούς, 
του Κακουργιοδικείου και του αναθεωρητικού Στρατοδι¬ 
κείου και σε κάθε παράσταση άσκησης ενδίκων μέσων, 
κατά των αποφάσεων των ίδιων δικαστηρίων, δρχ. 1.000. 

7) Σε κάθε αίτηση που απευθύνεται: 

α) Στους γραμματείς της εισαγγελίας Πρωτοδικών, του 
Στρατοδικείου ή του Επιτρόπου αυτού, των Πταισματοδι- 
κών και του Πταισματοδικείου, δρχ. 220. 

β) Στους γραμματείς των Πλημμελειοδικείων (μονομε¬ 
λών, τριμελών, αγορανομικών) του δικαστηρίου ανηλίκων 
και τους γραμματείς των τακτικών ανακριτών ή τους ανα¬ 
κριτές, δρχ. 400. 

γ) Στους γραμματείς των Εφετείων γενικά της εισαγγε¬ 
λίας Εφετών, του Κακουργιοδικείου, και του αναθεωρητι¬ 
κού Στρατοδικείου ή του Επιτρόπου, αυτού, δρχ. 800. 

8) Για την έκδοση απογράφου εκτελεστού, αποφά¬ 
σεων: 

α) του Πταισματοδικείου δρχ. 400. 
β) του μονομελούς ή τριμελούς Πλημμελειοδικείου και 
του δικαστηρίου ανηλίκων, δρχ. 600. 
γ) του τριμελούς ή πενταμελούς Εφετείου, δρχ. 1.000. 

Γ. ΔΙΑΔΙΚΑΣΙΕΣ ΣΤΑ ΔΙΟΙΚΗΤΙΚΑ ΔΙΚΑΣΤΗΡΙΑ, ΤΙΣ 
ΕΠΙΤΡΟΠΕΣ ΕΝΣΤΑΣΕΩΝ ΚΑΙ ΠΡΟΣΦΥΓΩΝ ΚΑΙ ΤΙΣ 
ΔΙΟΙΚΗΤΙΚΕΣ ΓΕΝΙΚΑ ΑΡΧΕΣ 

1) Σε κάθε ένσταση, δήλωση, προσφυγή, αντίρρηση και 
οποιαδήποτε αίτηση, σύμφωνα με τους φορολογικούς, 
τελωνειακούς και διοικητικούς γενικά νόμους προς οποια¬ 
δήποτε δικαστηριακή ή διοικητική ή δημοτική ή κοινοτική 
αρχή, ή μονομελές ή τριμελές διοικητικό (φορολογικό) 
Πρωτοδικείο, διοικητική ή φορολογική ή δημοτική ή διοι¬ 
κητική επιτροπή ή ασφαλιστικό οργανισμό γενικά, καθώς 
και στα πρωτοβάθμια διοικητικά, διαιτητικά δικαστήρια, σε 
κάθε παράσταση ενώπιον βεβαιωτικών φορολογικών αρ¬ 
χών, οικονομικών εφοριών για συμβιβασμό του φορολο- 
γουμένου, σε κάθε παράσταση στο μονομελές ή τριμελές 
διοικητικό (φορολογικό) Πρωτοδικείο που δικάζει σε 

πρώτο ή δεύτερο βαθμό, σε κάθε παράσταση στις πρωτο¬ 
βάθμιες επιτροπές, διοικητικών, φορολογικών και γενικά 
ασφαλιστικών οργανισμών ή των πρωτοβαθμίων διαιτητι¬ 
κών διοικητικών δικαστηρίων, δρχ. 400. 

2) Σε κάθε κατάθεση έφεσης, κατά των αποφάσεών 
των, της προηγουμένης με αριθμό (1) περίπτωσης αναφε- 
ρομένων πρωτοβαθμίων, διοικητικών δικαστηρίων πρωτο¬ 
βαθμίων διοικητικών διαιτητικών δικαστηρίων ή των πρω¬ 
τοβαθμίων κάθε μορφής, διοικητικών επιτροπών, σε κάθε 
αίτηση αναθεώρησης, ή παράστασης ενώπιον β/θμίων 
επιτροπών αναθεωρήσεων και ενώπιον ασφαλιστικών ορ¬ 
γανισμών καθώς και σε κάθε παράσταση ενώπιον τριμε¬ 
λούς ή πενταμελούς διοικητικού (φορολογικού) εφετείου, 
του προέδρου αυτών και του Β/θμίου διοικητικού διαιτητι¬ 
κού δικαστηρίου, δρχ. 800. 

3) Στην περίπτωση αίτησης αναίρεσης ή ακύρωσης, 
κατά αποφάσεων των διοικητικών εφετείων των δευτερο¬ 
βαθμίων διοικητικών διαιτητικών δικαστηρίων και των 
κάθε μορφής διοικητικών δικαστηρίων ή διοικητικών επι¬ 
τροπών των διαφόρων οργανισμών, δρχ. 1.000. 

4) Στο πρωτότυπο κάθε αίτησης ή προσφυγής ή παρέμ¬ 
βασης ή τριτανακοπής και σε κάθε άλλη αίτηση, που δεν 
κατονομάζεται ειδικά στο παρόν και απευθύνεται στο 
Συμβούλιο της Επικράτειας ή τον πρόεδρο αυτού, δρχ. 
1 . 000 . 

5) Σε αιτήσεις που απευθύνονται στους γραμματείς των 
διοικητικών, γενικά, δικαστηρίων (μονομελές ή τριμελές) 
των Α/βαθμίων διοικητικών, διαιτητικών δικαστηρίων και 
κάθε μορφής πρωτοβαθμίων διοικητικών επιτροπών των 
διαφόρων οργανισμών, δρχ. 250. 

6) Σε αιτήσεις που απευθύνονται στους γραμματείς των 
διοικητικών εφετείων, των δευτεροβαθμίων διοικητικών, 
διαιτητικών δικαστηρίων και κάθε μορφής Β/θμίων επι¬ 
τροπών των διαφόρων οργανισμών, δρχ. 450. 

Δ. ΕΞΩΔΙΚΕΣ ΠΡΑΞΕΙΣ 

1) Σε κάθε μετάφραση εγγράφου, δρχ. 200 
δ) Σε κάθε αντίγραφο, που εκδίδεται από δικηγόρο, 
σύμφωνα με το άρθρο 52 του κώδικα περί δικηγόρων, δρχ. 
80. 

3) Σε κάθε εξώδικη δήλωση ή γνωστοποίηση ή πρό¬ 
σκληση καθώς και σε κάθε, από δικηγόρο κοινοποίηση 
αγωγής που ασκήθηκε, κατά την ειδική διαδικασία, με έκ¬ 
θεση, ύστερα από αυτοπρόσωπο εμφάνιση του διαδίκου, 
ενώπιον αρμοδίου δικαστικού οργάνου (την περίπτωση 
περισσοτέρων επιδόσεων του ίδιου εγγράφου το τέλος 
καταβάλλεται για τη μία και γίνεται μνεία στις λοιπές) σε 
κάθε επιταγή προς εκτέλεση τίτλου εκτελεστικού (δικα¬ 
στικών αποφάσεων, πρακτικών, διαταγής πληρωμής, διαι¬ 
τητικών αποφάσεων, συμβολαίων), καθώς και σε κάθε 
εντολή προς εκτέλεση τίτλων, σε κάθε εντολή προς συμ¬ 
βολαιογράφο, για διενέργεια πλειστηριασμού κατά τις ει¬ 
δικές διατάξεις του ν.δ. της 17.7.1923 στην, προς τον επί 
του πλειστηριασμού υπάλληλο ή υποθηκοφύλακα επιδι- 
δομένη αναγγελία πιστωτού, σε κάθε παράσταση ενώπιον 
συμβολαιογράφου, στην απγοραφή, σε κάθε κατασχετή¬ 
ριο εις «χείρας τρίτου», οποιοσδήποτε αρμοδιότητας, σε 
μία από τις περιλήψεις εγγραφής υποθήκης ή προσημείω¬ 
σης, καθώς και σε κάθε αίτηση προς τον υποθηκοφύλακα 
και σε κάθε, κατά το άρθρο 138 του κώδικα δικηγόρων, 
συντασσόμενο λογαριασμό ισολογισμό ή πίνακα, για υπο¬ 
στήριξη ή υπεράσπιση δίκης ή άλλης υπόθεσης, καθώς και 
σε κάθε κοινοποίηση εγγράφου, που δεν μνημονεύθηκε 
ειδικά πιο πάνω, δρχ. 200. 

Ε. ΔΙΑΦΟΡΕΣ ΠΡΑΞΕΙΣ 

1) Σε κάθε σύνταξη σχεδίου συμβολαίου και παράσταση 
δικηγόρου ενώπιον συμβολαιογράφου κατά την κατάρτιση 


σύμβασης που έχει αντικείμενο τη σύσταση, μετάθεση, 
αλλοίωση ή κατάργηση εμπραγμάτων δικαιωμάτων σε ακί¬ 
νητα (αγοραπωλησίες, δωρεές, προίκες, υποθήκες) κα¬ 
θώς και στη σύσταση εταιρειών περιορισμένης ευθύνης 
και ανωνύμων εταιρειών, την μεταβίβαση αυτοκινήτων και 
πλοίων, την κατάρτιση σύμβασης ενεχύρου και κάθε άλλη 
περίπτωση σύνταξης σχεδίου συμβολαίου από δικηγόρο 
και παράστασή του σε όλες τις υποθέσεις τις προβλεπό- 
μενες από το άρθρο 42 του κώδικα δικηγόρων, δρχ. 
3.000. 

2) Ειδικά όμως στις περιπτώσεις των δανειστικών συμ¬ 
βολαίων παροχής εμπράγματης ασφάλειας, εφόσον τα 
δάνεια αυτά χορηγούνται από το Δημόσιο, το Ταχυδρομικό 
Ταμιευτήριο, το Ταμείο Παρακαταθηκών και Δανείων, την 
Εργατική Εστία, τον Α.Ο.Ο.Α. και κάθε άλλο Ν.Π.Δ.Δ., για 
τη στέγαση δημοσίων υπαλλήλων και εργατοϋπαλλήλων, 
για λαϊκή κατοικία, εργατική κατοικία, δάνεια αποκατά¬ 
στασης προσφύγων, σεισμοπλήκτων, θεομηνιόπληκτων 
και με την προϋπόθεση ότι, η παροχή των πιο πάνω δα¬ 
νείων πραγματοποιείται σύμφωνα με τις διατάξεις των ει¬ 
δικών νόμων, που ισχύουν κάθε φορά, το τέλος παράστα¬ 
σης κάθε δικηγόρου ορίζεται σε δρχ. 400. 

3) Δεν απαιτείται η επικόλληση ενσήμου της προηγού¬ 
μενης περίπτωσης του εδαφίου στις παρακάτω περιπτώ¬ 
σεις παράστασης δικηγόρου. 

α) Όταν από λόγους τυπικούς είναι άκυρο το συμβόλαιο 
που υπογράφτηκε και - επαναλαμβανόμενο - απαλλάσ¬ 
σεται από το φόρο μεταβίβασης, δωρεάς, προίκας, καθώς 
και από τα συμβολαιογραφικά δικαιώματα. 

β) Όταν η παράσταση δικηγόρου πραγματοποιείται 
κατά την υπογραφή συμβολαίου που αφορά τον ίδιο, τη 
σύζυγο, τα παιδιά του, τους αδελφούς του, τους γονείς 
του ή τους γονείς της συζύγου του. Στις περιπτώσεις αυ¬ 
τές πρέπει να υποβάλλεται στο Ταμείο, το Δικηγορικό 
Σύλλογο και τον συμβολαιογράφο από μία υπεύθυνη δή¬ 
λωση του Ν. 1599/86, που θα μνημονεύεται και στο συμ¬ 
βόλαιο. 

4) Στα συμβόλαια συνένωσης και διανομής, απαιτείται 
παράσταση τουλάχιστον δύο δικηγόρων. 

5) Στις περιπτώσεις παράστασης δικηγόρου σε συμβό¬ 
λαιο που καταρτίζεται με αυτοσύμβαση, οφείλεται μία 
μόνο παράσταση. 

6) Σε περίπτωση οριστικής ματαίωσης συμβολαίου από 
τα αναφερόμενα στο εδ. Ε περίπτ. 1 της παρούσης παρα¬ 
γράφου επιστρέφεται στο δικηγόρο, ύστερα από αίτησή 
του η αξία του ενσήμου που επικολλήθηκε σαν μη οφειλό- 
μενη αφού κατατεθεί, με την αίτηση, το σχέδιο του Συμ¬ 
βολαίου που συντάχθηκε και το απόκομμα του ενσήμου 
που εκδόθηκε». 

Αρθρο 2 

Η παρ. 1 του άρθρου 8 του καταστατικού όπως ισχύει 
μετά την τροποποίησή της με Π. Δ/γμα 97/1989 (Α, 43), 
τροποποιείται ως εξής: 

«1. Χρόνος συμμετοχής θεωρείται: 

Α. Πραγματικός χρόνος δικηγορίας, από της 1 ης Ιουλίου 
1928 και μεταγενέστερα, θεωρείται ο χρόνος για τον 
οποίο εκπληρώθηκαν όλες οι υποχρεώσεις των μετόχων 
προς το Ταμείο. 

β) Σαν δικηγορία θεωρείται μόνο ο χρόνος της πραγμα¬ 
τικής σαν μέλος του Δικηγορικού Συλλόγου Θεσσαλονί¬ 
κης, άσκησης του επαγγέλματος του δικηγόρου από την 
1η Ιουλίου 1928. 

Β. Αναγνωρισμένος χρόνος συμμετοχής, 
α) Οι δικηγόροι που έχουν γραφεί ή γράφονται στα Μη¬ 
τρώα του Ταμείου Προνοίας Δικηγόρων θεσ/νίκης, μπο¬ 
ρούν να αναγνωρίσουν, με εξαγορά, ορισμένα χρόνια 

πραγματικής δικηγορίας, που δεν έγιναν μετοχικά, για διά¬ 
φορους λόγους στο παρελθόν είτε γιατί έχουν μετατεθεί 
από άλλο Ταμείο Προνοίας Δικηγόρων, είτε γιατί μέτοχοι 
του Τ.Π.Δ.Θ. δεν έχουν εκπληρώσει τις υποχρεώσεις τους 
σ’ αυτό για να αναγνωρίσουν τα αντίστοιχα χρόνια, αφού 
καταβάλλουν σε χρήμα - για κάθε έτος που αναγνωρίζουν 
- την βασική εισφορά προσαυξημένη κατά 50%, που 
ισχύει κατά τον χρόνο της υποβολής της σχετικής αίτησης. 

β) Τα χρόνια που μπορούν να αναγνωρίσουν δεν είναι 
δυνατό να είναι περισσότερα από (10) δέκα. 

Ύστερα από αίτηση του ενδιαφερομένου και την σχε¬ 
τική απόφαση του Δ.Σ. καθορίζεται το ποσό που θα πλη¬ 
ρωθεί και καλείται ο ενδιαφερόμενος να καταβάλει την 
πρώτη από τις διμηνιαίες ορισθείσες, με την παραπάνω 
απόφαση, δόσεις, εκάστη των οποίων θα είναι τουλάχι¬ 
στον ίση με το ποσό εξαγοράς ενός ακεραίου έτους. 

Αν η πρώτη δόση δεν καταβληθεί μέσα στην ορισθείσα 
προθεσμία το δικαίωμα της εξαγοράς χάνεται, η απόφαση 
δεν εκτελείται και η αίτηση αρχειοθετείται. 

Για τις επόμενες δόσεις, κάθε καθυστέρηση εξόφλη¬ 
σης επιφέρει προσαύξηση με επιτόκιο ίσο με το εκάστοτε 
ισχύον για τις δεσμευμένες καταθέσεις του Ταμείου στην 
Τράπεζα της Ελλάδος. 

Τονίζεται ότι το δικαίωμα για τις παροχές αναστέλλεται 
μέχρι της ολοσχερούς εξοφλήσεως της οφειλής, εφόσον 
τα εξαγοραζόμενα έτη εμπίπτουν στην τελευταία δεκαε¬ 
τία δικηγορίας του μετόχου. 

γ) Ημέρα εξόδου του μετόχου από το Ταμείο, αν μεν 
πρόκειται για θάνατο θεωρείται η ημέρα που πιστοποιείται 
στη σχετική ληξιαρχική πράξη, αν πρόκειται για παραίτηση 
η ημέρα υποβολής της σχετικής αίτησης στο Δικηγορικό 
Σύλλογο Θεσσαλονίκης και για μετάθεση η ημερομηνία 
διαγραφής από τα μητρώα του Δικηγορικού Συλλόγου 
Θεσσαλονίκης. 

δ) Η ιδιότητα και ο χρόνος συμμετοχής του μετόχου - δι¬ 
κηγόρου βεβαιώνεται μόνο από τα στοιχεία των βιβλίων 
του Ταμείου η ηλικία δε αυτού και οι λοιπές περιστάσεις 
κατά τις νόμιμες διαδικασίες. 

ε) Για τον υπολογισμό των ετών δικηγορίας και συμμε¬ 
τοχής στο Ταμείο, χρονικό διάστημα 6 μηνών και άνω, 
υπολογίζεται ολόκληρος χρόνος και όσον αφορά στα δι¬ 
καιώματα και όσον αφορά στις υποχρεώσεις π.χ. εφάπαξ, 
ασφαλιστικά βιβλιάρια κ.λ.π. 

Άρθρο 3 

Η περ. α της παρ. Α του άρθρου 10 του καταστατικού 
όπως ισχύει μετά την τροποποίησή της με το Π. Δ/γμα 97/ 
1989 (Α’ 43), τροποποιείται ως εξής: 

«α) Από 1.1.91 το ποσό του «ΕΦΑΠΑΞ» για τους ασφα¬ 
λισμένους του Ταμείου είναι εκείνο που προκύπτει από 
τον ανατοκισμό του ποσού των 158.500 προς 7,5% 
στρογγυλοποιούμενο στην κατώτερη χιλιάδα για τόσα έτη 
όσα τα αναγνωρισμένα του ασφαλισμένου με ανώτερο 
όριο το 35ο έτος. Πλήρες εφάπαξ βοήθημα, δρχ. 
1.992.000. 

Πέρα από το 35ο έτος συμμετοχής, το «ΕΦΑΠΑ-» δεν 
προσαυξάνεται. 

Από 1.1.92 ανατοκιζόμενο ποσό δρχ. 176.250 πλήρες 
εφάπαξ βοήθημα 2.215.000. 

Άρθρο 4 

Όπου από τις καταστατικές διατάξεις, για την καταβολή 
της βασικής ετήσιας εισφοράς ορίζονται τα τρία (3) έτη και 
άνω δικηγορίας, αντικαθίσταται σε πέντε (5) και άνω έτη 
δικηγορίας. 

Άρθρο 5 

Η ισχύς των διατάξεων του παρόντος Δ/τος, όπου δεν 


διαφορετικά, αρχίζουν από την ημερομηνία δημοσίευσής 
τους στην Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 384 
Τροποποίηση και συμπλήρωση διατάξεων του Καταστατι¬ 
κού και του Κανονισμού Ανεργίας του Ταμείου Συντά¬ 
ξεων Προσωπικού Εφημερίδων Αθηνών και Θεσσαλο¬ 
νίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 5 του Ν. 4504/ 
1966 (57 Α') και της παρ. 2 του άρθρου 1 του Ν.Δ. 2520/ 
1953 (220 Α’). 

2 Τις διατάξεις των άρθρων 23 παρ. 1 και 27 παρ. 1 
περ. δ του Ν. 1558/1985 (137 Α') και τις διατάξεις του άρ¬ 
θρου 5 του Π.Δ. 437/1985 (157 Α'). 

3. Τις διατάξεις του άρθρου 15 του Π.Δ. 213/1992 (102 
Α'). 

4. Τις διατάξεις του άρθρου 29 Α' του Ν. 1558/1985 
(137 Α'), που προστέθηκε με το άρθρο 27 του Ν. 2081/ 
1992 (154 Α'). 

5. Την πρόταση του Διοικητικού Συμβουλίου του Τα¬ 
μείου Συντάξεων Προσωπικού Εφημερίδων Αθηνών και 
Θεσσαλονίκης, που διατυπώθηκε κατά την 1331η/ 
10.6.93 συνεδρίασή του. 

6. Τη γνώμη του Συμβουλίου Κοινωνικής Ασφαλίσεως, 
που διατυπώθηκε κατά την 30ή/17.6.93 συνεδρίασή του, 
της ΚΖ περιόδου. 

7. Το γεγονός ότι η επιβάρυνση που θα προκύψει από 
την εφαρμογή των διατάξεων του άρθρου 3 και η οποία 
υπολογίζεται να ανέλθει στο ποσό των 45.000.000 δρχ. 
περίπου ετησίως, θα καλυφθεί από τις πιστώσεις των Κ.Α. 
Εξόδων 0611,0614,0615,0636 και 0637 του προϋπολο¬ 
γισμού του Ταμείου, οι οποίοι προβλέπουν πιστώσεις για 
το τρέχον έτος συνολικού ποσού 4.241.000.000 δρχ. 

Ομοίως, η επιβάρυνση που θα προκύψει από την εφαρ¬ 
μογή των διατάξεων του άρθρου 13 και η οποία υπολογίζε¬ 
ται σε 5.000.000 δρχ. ετησίως, θα καλυφθεί από τις πι¬ 
στώσεις του Κ.Α. 0651 του Λογαριασμού ανεργίας του 
Ταμείου, ο οποίος περιλαμβάνει πιστώσεις ποσού 
85.000.000 δρχ. για το τρέχον έτος. 

8. Την 596/1993 γνωμοδότηση του Συμβουλίου Επι¬ 
κράτειας, μετά από πρόταση του Υπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

ΚΕΦΑΛΑΙΟ Α' 

Άρθρο 1 

Στο άρθρο 3 του Π.Δ. 284/1974 (101 Α'), όπως τροπο¬ 
ποιήθηκε και συμπληρώθηκε με το άρθρο 1 του Π.Δ. 
1029/1977 (345 Α'), επέρχονται οι εξής τροποποιήσεις 
και συμπληρώσεις: 

1. Η περίπτωση δ της παρ. 1 αντικαθίσταται ως ακολού¬ 
θως: 

«Στα Γραφεία Τύπου και Πληροφοριών των Κρατικών 
Υπηρεσιών (στο εσωτερικό και στο εξωτερικό), των Νομι¬ 
κών Προσώπων Δημοσίου Δικαίου, των Δημοσίων Επιχει¬ 
ρήσεων και των Οργανισμών Τοπικής Αυτοδιοίκησης με 
την ειδικότητα του συντάκτη, εφόσον είναι μέλη της Ενώ- 
σεως Συντακτών Ημερησίων Εφημερίδων Αθηνών ή της 
Ενώσεως Συντακτών Ημερησίων Εφημερίδων Μεκεδο- 
νίας - Θράκης και δεν είναι τακτικοί ή μόνιμοι υπάλληλοι 
του Δημοσίου, των Ν.Π.Δ.Δ. των Δημοσίων Επιχειρήσεων 
ή των Ο.Τ.Α.». 

2. Στο τέλος της περ. β της παρ. 6 προστίθεται νέα πε¬ 
ρίπτωση γ, ως ακολούθως: 

«Ανταποκριτές του εξωτερικού των Κρατικών και μη Ρα¬ 
διοτηλεοπτικών Σταθμών που λειτουργούν στους νομούς 
Αττικής και Θεσσαλονίκης υπάγονται για την εργασία τους 
αυτή στην ασφάλιση του Ταμείου, εφόσον είναι μέλη της 
Ενώσεως Συντακτών Ημερησίων Εφημερίδων Αθηνών ή 
της Ενώσεως Συντακτών Ημερησίων Εφημερίδων Μακε¬ 
δονίας - Θράκης και απασχολούνται κατά κύριο επάγ¬ 
γελμα ως ανταποκριτές, με μισθό όχι κατώτερο των συλ¬ 
λογικών συμβάσεων που ισχύουν για τους συντάκτες της 
ΕΡΤ. 

Για την ασφάλιση των ανωτέρω κατατίθενται στο Ταμείο 
τα δικαιολογητικά που απαιτούνται για την ασφάλιση των 
ανταποκριτών εξωτερικού των ημερήσιων εφημερίδων, 
σύμφωνα με τις διατάξεις της περ, β της παρ. 6 του άρ¬ 
θρου 3 του παρόντος». 

3. Στο τέλος της παρ. 7 προστίθεται παράγραφος με 
αριθμό 8, ως ακολούθως: 

«Κατ’ εξαίρεση συντάκτες που απασχολούνται με σύμ¬ 
βαση έργου στους Κρατικούς Ραδιοτηλεοπτικούς Σταθ¬ 
μούς που λειτουργούν στους νομούς Αττικής και Θεσσα¬ 
λονίκης, υπάγονται στην ασφάλιση του Ταμείου εφόσον 
είναι μέλη της Ενώσεως Συντακτών Ημερησίων Εφημερί¬ 
δων Αθηνών ή της Ενώσεως Συντακτών Ημερησίων Εφη¬ 
μερίδων Μακεδονίας - Θράκης και η μηνιαία αποζημίωσή 
τους δεν είναι κατώτερη των μηνιαίων αποδοχών που προ- 
βλέπονται από την εκάστοτε ισχύουσα συλλογική σύμ¬ 
βαση εργασίας για τους συντάκτες της ΕΡΤ Α.Ε.». 

Άρθρο 2 

Το άρθρο 24 του Π.Δ. 284/1974 (101 Α'), αντικαθίστα¬ 
ται ως εξής: 

«Άρθρο 24 

Εισπράξεις - Πληρωμές 

1. Οι εισπράξεις του Ταμείου ενεργούνται από την 
Εθνική Τράπεζα της Ελλάδος ή οποιαδήποτε αναγνωρι¬ 
σμένη Τράπεζα ή πιστωτικό ίδρυμα, που θα καθορίζεται 
με απόφαση του Διοικητικού του Συμβουλίου, τηρουμέ- 
νων των διατάξεων του Α.Ν. 1611/1950 (304 Α’) και του 
Ν.Δ. 2999/1954 (211 Α’), όπως αυτές ισχύουν κάθε 
φορά. 

2. Οι πληρωμές του Ταμείου ενεργούνται από την 
Εθνική Τράπεζα της Ελλάδος ή οποιαδήποτε αναγνωρι¬ 
σμένη Τράπεζα ή πιστωτικό ίδρυμα με χρηματικές εντολές 
ή επιταγές που υπογράφονται από τον Πρόεδρο, το Διευ¬ 
θυντή και τον Προϊστάμενο του Λογιστηρίου ή από τους 
νόμιμους αναπληρωτές τους, σε εκτέλεση απόφασης του 
Διοικητικού Συμβουλίου, τηρουμένων των διατάξεων του 
Α.Ν. 1611/1950 (304 Α') και του Ν.Δ. 2999/1954 (211 
Α'), όπως αυτές ισχύουν κάθε φορά. 

3. Γ ια τις τρέχουσες πληρωμές μικροδαπανών που δεν 
μπορούν να γίνουν από την Τράπεζα, επιτρέπεται να πα¬ 
ραμένει συνέχεια στα χέρια του υπολόγου διαχειριστή ένα 
ποσό, το ύψος του οποίου θα ορίζεται από το Διοικητικό 


Συμβούλιο του Ταμείου και θα εγκρίνεται από τον 
Υπουργό Υγείας, Πρόνοιας και Κοιν. Ασφαλίσεων. 

Ο υπόλογος είναι υποχρεωμένος στο τέλος τουλάχιστον 
κάθε μήνα να αποδίδει λογ/σμό για τις μικροπληρωμές 
που πραγματοποίησε». 

Άρθρο 3 

1. Το εδάφιο γ της παρ. 3 του άρθρου 44 του Π.Δ. 
284/74 (101 Α’), όπως τροποποιήθηκε με το άρθρο 1 του 
Π.Δ. 1245/1981 (307 Α’), το άρθρο 3 του Π.Δ. 470/1984 
(168 Α'), το άρθρο 7 του Π.Δ. 278/86 (127 Α’), το άρθρο 1 
του Π.Δ. 433/1988 (198 Α’), το άρθρο 1 του Π.Δ. 344/ 
1989 (157 Α’), το άρθρο 1 του Π.Δ. 415/1990 (161 Α’) και 
το άρθρο 1 του Π.Δ. 24/1992 (6 Α'), αντικαθίσταται ως 
εξής: 

«γ. Από τον παραπάνω μέσο όρο λαμβάνονται: 
Ολόκληρο το ποσό μέχρι 300.000 δρχ. 

Ποσοστό 50% για τις επόμενες 50.000 δρχ. 

Ποσοστό 30% για το υπόλοιπο τμήμα αποδοχών. 

Το άθροισμα των παραπάνω τριών ποσών αποτελεί το 
συντάξιμο μισθό πάνω στον οποίο υπολογίζεται η σύ¬ 
νταξη». 

2. Τα προβλεπόμενα από την παρ. 8 του άρθρου 44 του 
Π.Δ. 284/1974 (101 Α’), η οποία προστέθηκε με το Π.Δ. 
591/1979 (178 Α’) και τροποποιήθηκε με το άρθρο 2 του 
Π.Δ. 1245/1981 (307 Α'), το άρθρο 2 του Π.Δ. 278/1986 
(127 Α’) και το άρθρο 1 του Π.Δ. 415/1990 (161 Α’), επι¬ 
δόματα συζύγου και τέκνου, καθορίζονται σε 8.000 δρχ. 
και 4.000 δρχ. αντίστοιχα. 

Άρθρο 4 

Το άρθρο 49 του Π.Δ. 284/1974 (101 Α’), αντικαθίστα¬ 
ται ως ακολούθως: 

«1. Οι συντάξεις καταβάλλονται μέσα στο τελευταίο δε¬ 
καήμερο του προηγούμενου μήνα. 

2. Η πληρωμή ενεργείται με δίγραμμες επιταγές που 
εκδίδονται σε διαταγή των δικαιούχων ή με οποιοδήποτε 
άλλο τρόπο κρίνει με απόφασή του Δ.Σ. ότι εξυπηρετεί κα¬ 
λύτερα τους συνταξιούχους και τις υπηρεσίες του Τα¬ 
μείου. 

3. Οι δαπάνες πληρωμής των συντάξεων, βαρύνουν το 
Ταμείο.». 

Άρθρο 5 

1. Η περ. γ του άρθρου 53 του Π.Δ. 284/1974, αντικαθί¬ 
σταται ως εξής: 

«γ. Εάν και για όσο χρονικό διάστημα συνταξιούχος λόγω 
γήρατος ή αναπηρίας, αναλάβει οποιαδήποτε απασχό¬ 
ληση σε εργοδότη που αναφέρεται στο άρθρο 3 του παρό¬ 
ντος με οποιαδήποτε σύμβαση εργασίας ή έργου». 

2. Στο άρθρο 53 του Π.Δ. 284/1974 η ήδη ισχύουσα 
ρύθμιση αριθμείται ως παράγραφος 1 και προστίθεται πα¬ 
ράγραφος 2, ως εξής: 

«2. Ο συνταξιούχος ο οποίος αναλαμβάνει εργασία μετά 
τη συνταξιοδότησή του, δύναται, αντί της αναστολής της 
καταβολής της συντάξεως, να λαμβάνει σύνταξη μειωμένη 
κατά το ποσό το οποίο αντιστοιχεί στο διπλάσιο της ασφα¬ 
λιστικής εισφοράς που καταβάλλουν οι εν ενεργεία ασφα¬ 
λισμένοι, οπότε όμως ο χρόνος της απασχόλησης αυτής 
δεν λαμβάνεται υπόψη για προσαύξηση της σύνταξης ή 
συνταξιοδότηση από άλλο φορέα. 

Το ποσό κατά το οποίο καταβάλλεται μειωμένη η σύ¬ 
νταξη, προκύπτει από τον υπολογισμό της ανωτέρω ει¬ 
σφοράς στις αποδοχές που παίρνει ο συνταξιούχος για την 
απασχόλησή του, οι οποίες όμως δεν μπορούν σε καμιά 
περίπτωση να είναι κατώτερες εκείνων που προβλέπονται 
από τις συλλογικές συμβάσεις σύμφωνα με τα χρόνια υπη- 

ρεσίας που ελήφθησαν υπόψη για τη χορήγηση της σύ¬ 
νταξης. Το εν λόγω ποσό οφείλεται και στην περίπτωση 
ακόμη που ο απασχολούμενος συνταξιούχος δε φαίνεται 
να λαμβάνει μισθό. 

Ο συνταξιούχος μέσα σ’ ένα μήνα από τη δημοσίευση 
του διατάγματος που θεσπίζει την παρούσα νέα ρύθμιση ή 
από την ημερομηνία που αναλάβει εργασία, οφείλει να 
γνωστοποιήσει την απασχόλησή του στο Ταμείο παρέχο¬ 
ντας κάθε πληροφορία περί αυτής και να δηλώσει αν επι¬ 
θυμεί την αναστολή της συνταξιοδοτήσεως ή την κατα¬ 
βολή μειωμένης συντάξεως. Σε περίπτωση μη δηλώσεως 
της εργασίας ή της παροχής ανακριβών πληροφοριών 
εφαρμόζονται οι διατάξεις της παρ. 5 του άρθρου 41 του 
Ν. 2084/1992 (165 Α'). 

Τα ανωτέρω οριζόμενα δεν ισχύουν για τους συνταξιού¬ 
χους του Κλάδου Ασφάλισης Ιδιοκτητών Ημερησίων Εφη¬ 
μερίδων Αθηνών και Θεσσαλονίκης, η σύνταξη των 
οποίων αναστέλλεται υποχρεωτικά σε περίπτωση επανα- 
κτήσεως των προϋποθέσεων ασφάλισής τους στον 
Κλάδο, ο δε χρόνος της αναστολής συνυπολογίζεται για 
τον επανυπολογισμό της σύνταξης κατά την οριστική δια¬ 
κοπή της ασφάλισης». 

Αρθρο 6 

Στο τέλος της περ. β του άρθρου 53α του Π.Δ. 284/ 
1974 (101 Α'), που προστέθηκε με το Π.Δ. 470/1984 
(168 Α'), προστίθεται περ. γ ως εξής: 

ή «γ) Να του καταβληθεί η σύνταξη που πήρε τον τελευ¬ 
ταίο μήνα πριν την αναστολή, προσαυξημένη με όλες τις 
αυξήσεις που δόθησαν στους συνταξιούχους κατά το 
χρόνο της αναστολής». 

Αρθρο 7 

Η παρ. 2 του άρθρου 60 του Π.Δ. 284/1974 (101 Α), 
όπως αντικαταστάθηκε με το άρθρο 1 του Π.Δ. 159/1983 
(63 Α'), αντικαθίσταται ως ακολούθως: 

«2. Ο ασφαλιζόμενος προαιρετικά υποχρεούται να κα¬ 
ταβάλλει κάθε μήνα την εισφορά ασφαλισμένου και εργο¬ 
δότη υπολογιζομένη επί του μέσου όρου των αποδοχών 
των τελευταίων 24 μηνών πλήρους απασχόλησης πριν από 
τη διακοπή της εργασίας, στις οποίες υπολογίζονται και τα 
δώρα εορτών και επιδόματα αδείας. 

Το παραπάνω ποσό μπορεί με αίτηση του ασφαλισμέ¬ 
νου να προσαυξάνεται από την 1η Ιανουάριου κάθε χρό¬ 
νου με ποσοστό ανάλογο με την αύξηση των αποδοχών 
βάσει των αντίστοιχων συλλογικών συμβάσεων. 

Μεταβολή του τρόπου υπολογισμού των αποδοχών επί 
των οποίων υπολογίζεται η εισφορά δεν μπορεί να γίνει 
πριν παρέλθει ένας χρόνος από την υποβολή της αίτησης 
για προαιρετική ασφάλιση ή από την τελευταία μετα¬ 
βολή. 

Σε καμιά από τις ανωτέρω περιπτώσεις οι αποδοχές αυ¬ 
τές δεν μπορούν να είναι κατώτερες από το δΟπλάσιο του 
ημερομισθίου του ανειδίκευτου εργάτη, που ισχύει την 1 η 
Ιανουάριου του έτους που ανήκει ο μήνας. 

Οι διατάξεις της παραγράφου αυτής, έχουν εφαρμογή 
και για τους ασφαλισμένους που κατά την έναρξη της 


ισχύος του παρόντος συνεχίζουν προαιρετικά την ασφά¬ 
λισή τους, για το εφεξής χρονικό διάστημα». 

ΚΕΦΑΛΑΙΟ Β 

Άρθρο 8 

Το άρθρο 4 του Β.Δ. 456/1967 (143 Α'), αντικαθίσταται 
ως εξής: 

«Άρθρο 4 

Εισπράξεις - Πληρωμές 

1. Οι εισπράξεις του Ειδικού Λογαριασμού Ανεργίας 
ενεργούνται από την Εθνική Τράπεζα ή οποιαδήποτε ανα¬ 
γνωρισμένη Τράπεζα ή πιστωτικό ίδρυμα που θα καθορί¬ 
ζεται με απόφαση του Διοικητικού Συμβουλίου του Τα¬ 
μείου, τηρουμένων των διατάξεων του Α.Ν. 1611/1950 
(304 Α') του Ν.Δ. 2999/1954 (211 Α'), όπως αυτές ισχύ¬ 
ουν κάθε φορά. 

2. Οι πληρωμές του Ταμείου ενεργούνται από την 
Εθνική Τράπεζα της Ελλάδος ή οποιαδήποτε αναγνωρι¬ 
σμένη Τράπεζα ή πιστωτικό ίδρυμα με χρηματικές εντολές 
ή επιταγές που υπογράφονται από τον Πρόεδρο, το Διευ¬ 
θυντή και τον Προϊστάμενο του Λογιστηρίου ή από τους 
νόμιμους αναπληρωτές τους, σε εκτέλεση απόφασης του 
ΔΣ τηρουμένων των διατάξεων του Α.Ν. 1611/1950 
(304 Α') και του Ν.Δ. 2999/1954 (211 Α'), όπως αυτές 
ισχύουν κάθε φορά». 

Αρθρο 9 

Το άρθρο 7 του Β.Δ. 456/1967 (143 Α’), όπως τροπο¬ 
ποιήθηκε με το άρθρο 4 του Π.Δ. 63/1975 (21 Α), αντικα¬ 
θίσταται ως εξής: 

« Αρθρο 7 

Πρόσωπα υπαγόμενα στην ασφάλιση Ανεργίας 

Στην ασφάλιση του Ειδικού Λογ/σμού Ανεργίας υπάγο¬ 
νται υποχρεωτικά και αυτοδίκαια όσοι ασφαλίζονται στον 
κλάδο κυρίας συντάξεως του ΤΣΠΕΑΘ πλην εκείνων που 
αναφέρονται στην περίπτωση ε της παρ. 1 και στην παρ. 2 
του άρθρου 3 του Π.Δ. 284/1974 (101 Α)». 

Αρθρο 10 

Οι παρ. 2 και 3 του άρθρου 11 του Β.Δ. 456/1967 (143 
Α’),όπως τροποποιήθηκε με το άρθρο 8 του Π.Δ. 63/1975 
(21 Α'), αντικαθίστανται ως εξής: 

«2. Δε θεωρούνται άνεργοι: 

α) Όσοι ασκούν οποιοδήποτε ελευθέριο επάγγελμα, 
β) Όσοι συνταξιοδοτούνται από το Δημόσιο ή από 
οποιοδήποτε ασφαλιστικό φορέα κύριας ή επικουρικής 
ασφάλισης με ποσό ίσο ή μεγαλύτερο από το κάθε φορά 
κατώτατο όριο σύνταξης που καταβάλλει το ΙΚΑ στους 
ασφαλισμένους του. 

γ) Όσοι υπηρετούν στις ένοπλες δυνάμεις, 
δ) Όσοι εκτίουν ποινή στερητική της ελευθερίας ή υπο¬ 
βάλλονται σε μέτρα ασφαλείας ή σε ποινικό σωφρονισμό 
με αναμορφωτικά ή θεραπευτικά μέτρα μέσα σε σωφρονι¬ 
στικά ή αναμορφωτικά ή θεραπευτικά καταστήματα. 

3. Το δικαίωμα επιδοτήσεως υπάρχει και στην περί¬ 
πτωση διακοπής της έκδοσης της εφημερίδος ή της δρα¬ 
στηριότητας της επιχείρησης όπου λόγω αδυναμίας του 
εργοδότη δεν μπορεί να γίνει καταγγελία συμβάσεως ερ¬ 
γασίας, εφόσον υφίστανται οι απαιτούμενες προϋποθέ¬ 
σεις για επιδότηση». 

Αρθρο 11 

Η παρ. 2 του άρθρου 12 του Β.Δ. 456/1967 (143 Α), 
τροποποιείται ως ακολούθως: 

«2. Κατ’ εξαίρεση ασφαλισμένοι που επιδοτούνται για 
πρώτη φορά πρέπει να έχουν συμπληρώσει στην ασφά¬ 
λιση του κλάδου σύνταξης τουλάχιστο δύο χρόνια πριν την 
επέλευση της ανεργίας». 

Αρθρο 12 

Η παρ. 1 του άρθρου 13 του Β.Δ. 456/1967 (143 Α’), 
τροποποιείται ως ακολούθως: 

«1. Η διάρκεια καταβολής του επιδόματος ανεργίας 
εξαρτάται από το χρόνο ασφάλισης που έχει πραγματοποι¬ 
ηθεί στον κλάδο σύνταξης πριν από την επέλευση της 
ανεργίας ή από τη λήξη της τελευταίας επιδότησης μέχρι 
την επέλευση της νέας ανεργίας και ορίζεται σε 4 μήνες 
για χρόνο ασφάλισης μέχρι 2 χρόνια προσαυξανόμενη 
κατά ένα μήνα για κάθε ένα επί πλέον χρόνο ασφάλισης 
και μέχρι 10 χρόνια. 

Ο συνολικός χρόνος κάθε επιδότησης δεν μπορεί να 
υπερβεί τους δώδεκα μήνες». 

Αρθρο 13 

Το εδάφ. γ της παρ. 3 του άρθρου 14 του Β.Δ. 456/ 

1967 (143 Α'), όπως τροποποιήθηκε με την παρ. 1 του άρ¬ 
θρου 2 του Π.Δ. 159/1983 (63 Α’), το άρθρο 2 του Π.Δ. 

110/1987 (64 Α') και με την παρ. 2 του άρθρου 2 του Π.Δ. 
415/1990 (161 Α'), τροποποιείται ως ακολούθως: 

«γ. Εάν οι αποδοχές είναι άνω των δρχ. 150.000, λαμβά- 
νεται 

αα) ολόκληρο το ποσό μέχρι 150.000 δρχ. 

ββ) ποσοστό 50% για το τμήμα αποδοχών από δραχμές 
150.001 - 180.000. 

γγ) ποσοστό 30% για το τμήμα αποδοχών από δρχ. 
180.001 - 250.000 και 

δδ) ποσοστό 5% για το τμήμα των αποδοχών από δρχ. 
250.001 και άνω. 

Το άθροισμα των παραπάνω τεσσάρων ποσών αποτελεί 
το μισθό επί του οποίου υπολογίζεται το βασικό επίδομα 
ανεργίας». 

Άρθρο 14 

Η ισχύς του παρόντος διατάγματος, αρχίζει από την 1η 
του επομένου μήνα από τη δημοσίευσή του στην Εφημε¬ 
ρίδα της Κυβερνήσεως. 


Στον Υπουργό Υγείας, Πρόνοιας και Κοινωνικών Ασφα¬ 
λίσεων, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 385 
Καθορισμός του ποσοστού των συνδρομών των Επιμελη¬ 
τηρίων προς την Κεντρική Ένωση Επιμελητηρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 5 (παρ. 3 και 6) του Ν. 
2081 /92 «Ρύθμιση του θεσμού των Επιμελητηρίων,... και 
άλλες διατάξεις», (ΦΕΚ 154/Α’), όπως τροποποιήθηκαν 
με τις διατάξεις του άρθρου 7 παρ. 8 του Ν. 2160/93 
«Ρυθμίσεις για τον Τουρισμό και άλλες διατάξεις (ΦΕΚ 
118/Α793). 

2) Την από 26.1.93 απόφαση της Γενικής Συνέλευσης 
της Κεντρικής Ένωσης Επιμελητηρίων. 

3) Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

4) Τη με αριθ. 625/1993 γνωμοδότηση του Συμβουλίου 
της Επικράτειας, με πρόταση του Υπουργού Εμπορίου, 
αποφασίζουμε: 

Άρθρο μόνο 

Το ποσοστό των συνδρομητών των Επιμελητηρίων προς 
την Κεντρική Ένωση Επιμελητηρίων, το οποίο αποτελεί 
τον πόρο της, ορίζεται σε τρία στα εκατό (3%) επί των ει¬ 
σπράξεων τους από συνδρομές των μελών τους. Η κατα¬ 
βολή των αντιστοίχων ποσών γίνεται ανά τρίμηνο. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εμπορίου αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΒΙΟΜ/ΝΙΑΣ - ΕΝΕΡΓΕΙΑΣ & ΤΕΧΝ/ΓΙΑΣ ΚΑΙ ΕΜΠΟΡΙΟΥ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

ΕΘΝΙ Κ Ο ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Ταχ. Κώδικας : 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινό από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


- Πώληση ΦΕΚ όλων των Τευχών Σολωμού 51 τηλ.: 52.39.762 
1 ΒΙΒΛΙΟΘΗΚΗ: Σολωμού 51 τηλ : 52.48.188 . 

■* Για φωτοαντίγραφα παλαιών τευχών στην οδο Σολωμου 51 ™λ =4 ,Λ η _ ς 2 49 547 
I * Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25./13 £>4.4Ε).ο^ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' Δρχ. 

β) » » » Β' » 

γ) » » » Γ’ » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Πληροφορίες: τηλ. 52. 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

».. 250 

» 150 

» 10.000 

» 5.000 


48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





